## Https-links når muligt.
Efterhånden som https lige så stille bliver normen på nettet blandt sider, der tidligere ikke har tilbudt det, bør vi opdatere vores eksisterende eksterne referencer. Jeg har sat til at gøre det på de mest oplagte domæner og planlægger at inkludere alle domæner, der findes i Chromes HSTS-preload.
Der er imidlertid mange domæner, der tilbyder https, men som ikke er inkluderet heri, men hvis referencer det stadig ville give mening at fikse. En mulighed derfor ville være, at tage udgangspunkt i en større database, såsom EFF's atlas, men da det måske ville være en smule hidsigt, tænkte jeg at smide et indlæg her, før jeg går videre med det, såfremt der skulle være kommentarer omkring en fornuftig måde at gribe det an. -- () 9. aug 2015, 14:21 (CEST)
